|  |  |
| --- | --- |
|  |  |

Απόσμασμα

Το Windows® XP Service Pack 3 (SP3) περιέχει όλες τις προηγούμενες ενημερώσεις για το λειτουργικό σύστημα και ένα μικρό αριθμό νέων ενημερώσεων, ώστε να απολαμβάνουν οι χρήστες των Windows XP τις πιο πρόσφατες ενημερώσεις στο σύστημά τους. Το Windows XP SP3 δεν θα αλλάξει σημαντικά την εμπειρία των Windows XP. Αυτή η εγκύκλιος συνοψίζει τις νέες δυνατότητες του Windows XP SP3 και τον τρόπο ανάπτυξης του service pack.

Αυτή η εγκύκλιος προορίζεται αποκλειστικά για σκοπούς πληροφόρησης. ΔΕΝ ΠΑΡΕΧΕΤΑΙ ΚΑΜΙΑ ΕΓΓΥΗΣΗ, ΡΗΤΗ Ή ΣΙΩΠΗΡΗ, ΑΠΟ MICROSOFT ΣΕ ΑΥΤΟ ΤΟ ΕΓΓΡΑΦΟ.

Η συμμόρφωση με όλους τους ισχύοντες νόμους περί δικαιωμάτων πνευματικής ιδιοκτησίας είναι ευθύνη του χρήστη. Με επιφύλαξη όλων των δικαιωμάτων περί πνευματικής ιδιοκτησίας, απαγορεύεται η αναπαραγωγή, η αποθήκευση ή η εισαγωγή σε σύστημα ανάκτησης, η μετάδοση σε οποιαδήποτε μορφή ή με οποιοδήποτε μέσο (ηλεκτρονικό, μηχανικό, φωτοτυπικό, εγγραφής ή άλλο) οποιουδήποτε τμήματος του παρόντος εγγράφου, για οποιονδήποτε σκοπό, χωρίς τη ρητή γραπτή άδεια της Microsoft Corporation.

Η Microsoft ενδέχεται να διατηρεί δικαιώματα ευρεσιτεχνίας, αιτήσεις δικαιωμάτων ευρεσιτεχνίας, εμπορικά σήματα, πνευματικά δικαιώματα ή άλλα δικαιώματα πνευματικής ιδιοκτησίας που διέπουν το περιεχόμενο του παρόντος εγγράφου. Με μοναδική εξαίρεση τις προβλέψεις μιας γραπτής Άδειας Χρήσης που σας έχει χορηγηθεί από τη Microsoft, η διάθεση αυτού του εγγράφου δεν συνιστά σε καμία περίπτωση παραχώρηση άδειας για αυτά τα δικαιώματα ευρεσιτεχνίας, εμπορικά σήματα, πνευματικά δικαιώματα ή άλλα δικαιώματα πνευματικής ιδιοκτησίας.

© 2008 Microsoft Corporation. Με επιφύλαξη κάθε νόμιμου δικαιώματος. Οι επωνυμίες Microsoft, Windows, Windows Server, Windows Vista, Windows Live, OneCare, MSDN και το λογότυπο των Windows είναι σήματα κατατεθέντα ή εμπορικά σήματα της Microsoft Corporation στις Ηνωμένες Πολιτείες ή/και σε άλλες χώρες.

Οι επωνυμίες των πραγματικών εταιρειών και τα ονόματα των πραγματικών προϊόντων που αναφέρονται στο παρόν έγγραφο ενδέχεται να αποτελούν εμπορικά σήματα των αντίστοιχων ιδιοκτητών τους. Microsoft Corporation • One Microsoft Way • Redmond, WA 98052-6399 • USA

Περιεχόμενα

[Εισαγωγή 3](#_Toc196801734)

[Τι υπάρχει στο Service Pack 3 4](#_Toc196801735)

[Δυνατότητες προηγούμενων ενημερώσεων 5](#_Toc196801736)

[Νέες βελτιωμένες δυνατότητες 6](#_Toc196801737)

[Ανάπτυξη του Windows XP SP3 11](#_Toc196801742)

[Σύνοψη 12](#_Toc196801743)

Εισαγωγή

Η Microsoft εργάζεται σκληρά για τη συνεχή βελτίωση της απόδοσης, την ασφάλεια και τη σταθερότητα του λειτουργικού συστήματος Windows. Στα πλαίσια αυτής της προσπάθειας, η Microsoft σχεδιάζει ενημερώσεις, επιδιορθώσεις και άλλες βελτιώσεις για την αντιμετώπιση των προβλημάτων που αναφέρουν οι πελάτες και οι συνεργάτες της εταιρείας. Για να μπορούν οι πελάτες να αποκτήσουν εύκολα αυτές τις ενημερώσεις και βελτιώσεις, η Microsoft τις συγκεντρώνει κατά διαστήματα σε ένα πακέτο, το οποίο διαθέτει σε όλους τους πελάτες Windows. Αυτά τα πακέτα ονομάζονται *service packs*.

Το Windows XP Service Pack 3 (SP3) περιλαμβάνει όλες τις προηγούμενες ενημερώσεις των Windows XP, συμπεριλαμβανομένων των ενημερώσεων ασφαλείας και των άμεσων επιδιορθώσεων. Επιπλέον, περιλαμβάνει επιλεγμένες εκδόσεις εκτός ζώνης και ένα μικρό αριθμό νέων δυνατοτήτων, οι οποίες δεν αλλάζουν σημαντικά την εμπειρία χρήσης του λειτουργικού συστήματος.

Το Windows XP SP3 παρέχει μια νέα γραμμής βάσης για πελάτες που χρησιμοποιούν ακόμα Windows XP. Στους πελάτες που εκτελούν Windows XP, το Windows XP SP3 παρέχει όλες τις ενημερώσεις που δεν έχουν εγκατασταθεί-για παράδειγμα, στην περίπτωση απόρριψης μεμονωμένων ενημερώσεων κατά τη χρήση του Windows Update.

Τα Windows Vista παρέχουν τις πιο προηγμένες δυνατότητες ασφάλειας και διαχείρισης, ωστόσο το Windows XP SP3 παρέχει στους υπολογιστές στους οποίους δεν είναι δυνατή η αναβάθμιση σε Windows Vista αυτή τη στιγμή, όλες τις διαθέσιμες ενημερώσεις και τους επιτρέπει να αξιοποιήσουν ορισμένες από τις νέες δυνατότητες του Windows Server 2008, όπως η Προστασία δικτυακής πρόσβασης (NAP).

Η παρούσα εγκύκλιος περιγράφει τι νέο υπάρχει στο Windows XP SP3 και παρέχει μια επισκόπηση του τρόπου με τον οποίο μπορούν οι πελάτες να αναπτύξουν αυτό το service pack.

# Τι υπάρχει στο Service Pack 3

Το Windows XP SP3 περιλαμβάνει όλες τις προηγούμενες ενημερώσεις των Windows XP, συμπεριλαμβανομένων των ενημερώσεων ασφαλείας, των άμεσων επιδιορθώσεων και επιλεγμένων εκδόσεων εκτός ζώνης. Για παράδειγμα, αυτό το service pack περιλαμβάνει δυνατότητες προηγούμενων ενημερώσεων, όπως η Κονσόλα διαχείρισης της Microsoft® (MMC) 3.0 και οι υπηρεσίες Microsoft Core XML Services 6.0 (MSXML6).

Η Microsoft δεν προσθέτει μεγάλο αριθμό δυνατοτήτων από νεότερες εκδόσεις των Windows, όπως τα Windows Vista, στα Windows XP μέσω του XP SP3. Για παράδειγμα, το Windows XP SP3 δεν περιλαμβάνει τον Windows Internet Explorer 7, παρόλο που το Windows XP SP3 περιλαμβάνει ενημερώσεις για τον Internet Explorer 6 και τον Internet Explorer 7 και ενημερώνει οποιαδήποτε από τις δύο εκδόσεις είναι εγκατεστημένη στον υπολογιστή. Για περισσότερες πληροφορίες σχετικά με τον Internet Explorer 7, επισκεφθείτε την [Aρχική σελίδα του Internet Explorer](http://go.microsoft.com/fwlink/?LinkID=55245).

Κατ' εξαίρεση, το SP3 περιλαμβάνει την Προστασία δικτυακής πρόσβασης (NAP) ώστε να βοηθήσει τις επιχειρήσεις που χρησιμοποιούν Windows XP να εκμεταλλευτούν τις νέες δυνατότητες που παρέχει το λειτουργικό σύστημα Windows Server® 2008.

Στο άρθρο [936929](http://go.microsoft.com/fwlink/?LinkId=103822) της Γνωσιακής βάσης παρατίθενται όλα τα υπόλοιπα άρθρα της Γνωσιακής βάσης που αφορούν τις ενημερώσεις που περιλαμβάνονται στο Windows XP SP3. Οι ακόλουθες ενότητες επίσης παρέχουν μια λεπτομερή περιγραφή των δυνατοτήτων που περιλαμβάνονται στο Windows XP SP3. Δυνατότητες προηγούμενων ενημερώσεων

Οι δυνατότητες που περιγράφονται στον Πίνακας 1 διατίθενται ήδη για τα Windows XP ως μεμονωμένες ενημερώσεις. Οι διαχειριστές συστήματος πρέπει να επιλέξουν να εγκαταστήσουν όλες αυτές τις ενημερώσεις ξεχωριστά. Το Windows XP SP3 περιλαμβάνει αυτές τις ενημερώσεις από προεπιλογή.

Πίνακας 1. Δυνατότητες προηγούμενων ενημερώσεων

|  | **Δυνατότητα** | **Περιγραφή** |
| --- | --- | --- |
| **Διαχείριση** | MMC 3.0 | Το MMC 3.0 είναι ένα πλαίσιο το οποίο ενοποιεί και απλοποιεί τις καθημερινές εργασίες διαχείρισης συστήματος στα Windows, παρέχοντας δυνατότητα κοινής περιήγησης, κοινά μενού, γραμμές εργαλείων και ροή εργασίας σε διαφορετικά εργαλεία. Αυτή η δυνατότητα περιγράφεται λεπτομερώς στο άρθρο [907265](http://support.microsoft.com/Default.aspx?kbid=907265) της Γνωσιακής βάσης της Microsoft. |
| **MDAC** | MSXML6 | Το MSXML6 παρέχει μεγαλύτερη αξιοπιστία, ασφάλεια και συμμόρφωση με τις προδιαγραφές XML 1.0 και XML Schema 1.0 W3C. Επιπλέον, παρέχει συμβατότητα με το System.XML 2.0. |
| **MSI** | Microsoft Windows Installer 3.1 v2 (3.1.4000.2435) | Το Windows Installer 3.1 είναι μια μικρή ενημέρωση του Windows Installer 3.0, το οποίο κυκλοφόρησε από τη Microsoft το Σεπτέμβριο 2004. Το Windows Installer 3.1 περιέχει νέες, βελτιωμένες δυνατότητες. Επιπλέον, το Windows Installer 3.1 επιλύει ορισμένα προβλήματα που εντοπίστηκαν στο Windows Installer 3.0. Αυτή η δυνατότητα περιγράφεται λεπτομερώς στο άρθρο [893803](http://support.microsoft.com/Default.aspx?kbid=893803) της Γνωσιακής βάσης της Microsoft. |
| **Δίκτυο** | Υπηρεσία έξυπνης μεταφοράς στο παρασκήνιο (BITS) 2.5 | Η υπηρεσία BITS 2.5 απαιτείται από το Microsoft System Center Configuration Manager 2007 και το Windows Live™ OneCare™. Η υπηρεσία BITS 2.5 συμβάλλει στη βελτίωση της ασφάλειας. Εάν χρησιμοποιείτε την υπηρεσία BITS για τη μεταφορά δεδομένων, οι νέες δυνατότητες που περιλαμβάνει βελτιώνουν την ευελιξία. Η υπηρεσία BITS 2.5 περιγράφεται στο άρθρο [923845](http://support.microsoft.com/Default.aspx?kbid=923845) της Γνωσιακής βάσης της Microsoft. |
| IPSec Simple Policy Update για Windows Server 2003 και Windows XP | Αυτή η ενημέρωση βοηθά στην απλοποίηση της δημιουργίας και συντήρησης των φίλτρων IPSec, μειώνοντας τον αριθμό των φίλτρων που απαιτούνται για την ανάπτυξη απομόνωσης διακομιστή και τομέα. Η ενημέρωση Simple Policy Update καταργεί την απαίτηση φίλτρων άδειας ρητής υποδομής δικτύου και εισαγάγει βελτιωμένη επιστροφή σε συμπεριφορά καθαρής κατάστασης. Αυτή η προηγούμενη έκδοση περιγράφεται λεπτομερώς στο άρθρο [914841](http://support.microsoft.com/Default.aspx?kbid=914841) της Γνωσιακής βάσης της Microsoft. |
| Digital Identity Management Service (DIMS) | Η υπηρεσία DIMS επιτρέπει στους χρήστες που είναι συνδεδεμένοι σε οποιονδήποτε υπολογιστή που συνδέεται στον τομέα να αποκτήσουν σιωπηρή πρόσβαση σε όλα τα πιστοποιητικά και τα ιδιωτικά κλειδιά που διαθέτουν για εφαρμογές και υπηρεσίες. |
| Πρωτόκολλο επίλυσης ονομάτων ομότιμων οντοτήτων (PNRP) 2.1 | Αυτή η ενημέρωση επιτρέπει σε προγράμματα που βασίζονται σε XP SP3 και χρησιμοποιούν το πρωτόκολλο PNRP να επικοινωνούν με προγράμματα των Windows Vista που χρησιμοποιούν το ίδιο πρωτόκολλο. Αυτή η προηγούμενη έκδοση περιγράφεται λεπτομερώς στο άρθρο [920342](http://support.microsoft.com/Default.aspx?kbid=920342) της Γνωσιακής βάσης της Microsoft. |
| Πρωτόκολλο απομακρυσμένης επιφάνειας εργασίας 6.1 | Το πρωτόκολλο απομακρυσμένης επιφάνειας εργασίας (RDP) χρησιμοποιείται για την επικοινωνία μεταξύ του διακομιστή τερματικού και του προγράμματος-πελάτη διακομιστή τερματικού. Το πρωτόκολλο RDP έχει συμπυκνωθεί και κρυπτογραφηθεί μέσω του TCP. Αυτή η ενημέρωση βελτιώνει την επικοινωνίας μεταξύ υπολογιστών που εκτελούν Windows XP και Windows Vista. Το πρωτόκολλο RDP περιγράφεται στο άρθρο [186607](http://support.microsoft.com/kb/186607/en-us) της Γνωσιακής βάσης. Το πρωτόκολλο RDP 6.1 περιγράφεται στο άρθρο [951616](http://support.microsoft.com/default.aspx/kb/951616) της Γνωσιακής βάσης. |
| Προστατευμένη πρόσβαση 2 Wi-Fi (WPA2) | Αυτή η ενημέρωση για τα Windows XP παρέχει υποστήριξη για το WPA2, την πιο πρόσφατη λύση ασύρματης ασφάλειας που βασίζεται σε πρότυπα, η οποία προέκυψε από το πρότυπο IEEE 802.11i. Αυτή τη δυνατότητα περιγράφεται λεπτομερώς στο άρθρο [893357](http://support.microsoft.com/Default.aspx?kbid=893357) της Γνωσιακής βάσης της Microsoft. |

## Νέες βελτιωμένες δυνατότητες

Ο Πίνακας 2 περιγράφει ορισμένες από τις σημαντικότερες αλλαγές στο Windows XP SP3. Με ελάχιστες εξαιρέσεις, η Microsoft δεν προσθέτει νέες λειτουργίες ή δυνατότητες από νεότερες εκδόσεις των Windows στα Windows XP μέσω του SP3. Όπως αναφέρθηκε ήδη παραπάνω, εξαίρεση αποτελεί η προσθήκη της Προστασίας δικτυακής πρόσβασης (NAP) που βοηθά τις επιχειρήσεις να εκμεταλλευτούν τις νέες δυνατότητες που παρέχει ο Windows Server 2008

Για να δείτε μια λίστα των άρθρων της Γνωσιακής βάσης τα οποία περιλαμβάνουν θέματα που επιλύει το Windows XP SP3, δείτε το άρθρο [936929](http://go.microsoft.com/fwlink/?LinkId=103822) της Γνωσιακής βάσης.

Πίνακας 2. Νέες βελτιωμένες δυνατότητες

|  | **Δυνατότητα** | **Περιγραφή** |
| --- | --- | --- |
| **Δίκτυο** | Εντοπισμός δρομολογητών "Black Hole" | Το Windows XP SP3 περιέχει βελτιώσεις για τη δυνατότητα εντοπισμού δρομολογητών "black hole" (εντοπισμός δρομολογητών που απορρίπτουν πακέτα χωρίς μηνύματα), ενεργοποιώντας την από προεπιλογή. |
| Προστασία δικτυακής πρόσβασης (NAP) | Η Προστασία δικτυακής πρόσβασης (NAP) είναι μια πλατφόρμα ενίσχυσης πολιτικής η οποία είναι ενσωματωμένη στα Windows Vista, στον Windows Server 2008 και στο Windows XP SP3 μέσω της οποίας μπορείτε να προστατέψετε καλύτερα τα δεδομένα δικτύου, ενισχύοντας τη συμμόρφωση με τις απαιτήσεις εύρυθμης λειτουργίας συστήματος. Χρησιμοποιώντας την Προστασία δικτυακής πρόσβασης (NAP) μπορείτε να δημιουργήσετε προσαρμοσμένες πολιτικές εύρυθμης λειτουργίας για να ελέγχετε την εύρυθμη λειτουργία του υπολογιστή πριν την αποδοχή πρόσβασης ή επικοινωνίας. Ενημερώνει αυτόματα τους συμβατούς υπολογιστές εξασφαλίζοντας συνεχή συμβατότητα και περιορίζει προαιρετικά τους μη συμβατούς υπολογιστές σε ένα δίκτυο υπό περιορισμό έως ότου γίνουν συμβατοί. Για περισσότερες πληροφορίες σχετικά με την Προστασία δικτυακής πρόσβασης (NAP), ανατρέξετε στην ενότητα [Προστασία δικτυακής πρόσβασης: Συνήθεις ερωτήσεις](http://www.microsoft.com/technet/network/nap/napfaq.mspx). |
|  | Υπηρεσία παροχής ασφάλειας CredSSP | Η υπηρεσία CredSSP είναι μια νέα υπηρεσία παροχής ασφάλειας (SSP) η οποία είναι διαθέσιμη στο Windows XP SP3 μέσω της διασύνδεσης υπηρεσίας παροχής ασφάλειας (SSPI). Η υπηρεσία CredSSP επιτρέπει σε μια εφαρμογή την εκχώρηση των διαπιστευτηρίων χρήστη από ένα πρόγραμμα-πελάτη (μέσω της υπηρεσίας SSP του προγράμματος-πελάτη) στο διακομιστή προορισμού (μέσω της υπηρεσίας SSP του διακομιστή). Το Windows XP SP3 πραγματοποιεί μόνο την υλοποίηση της υπηρεσίας SSP του προγράμματος-πελάτη και χρησιμοποιείται αυτή τη στιγμή από το RDP 6.1 (TS). Ωστόσο μπορεί να χρησιμοποιηθεί από οποιαδήποτε εφαρμογή τρίτου κατασκευαστή, η οποία θέλει να χρησιμοποιήσει την υπηρεσία SSP του προγράμματος-πελάτη για την αλληλεπίδραση εφαρμογών που εκτελούν υλοποιήσεις της υπηρεσίας SSP του διακομιστή στον ίδιο διακομιστή Vista / LH.  Η [τεχνική προδιαγραφή](http://download.microsoft.com/download/9/5/E/95EF66AF-9026-4BB0-A41D-A4F81802D92C/%5BMS-CSSP%5D.pdf) για αυτήν την υπηρεσία SSP υπάρχει διαθέσιμη στο Κέντρο λήψης αρχείων της Microsoft.  Σημειώστε ότι η υπηρεσία CredSSP είναι απενεργοποιημένη από προεπιλογή στο Windows XP SP3. Οι διαχειριστές μπορούν να ενεργοποιήσουν την υπηρεσία CredSSP τροποποιώντας τα ακόλουθα κλειδιά μητρώου: [HKEY\_LOCAL\_MACHINE\SYSTEM\CurrentControlSet\Control\Lsa]Στην τιμή “Security Packages” τύπου REG\_MULTI\_SZ, προσθέστε “tspkg” στα ήδη υπάρχοντα δεδομένα SSP.[HKEY\_LOCAL\_MACHINE\SYSTEM\CurrentControlSet\Control\SecurityProviders]Στην τιμή “SecurityProviders” τύπου REG\_MULTI\_SZ, προσθέστε “credssp.dll” στα ήδη υπάρχοντα δεδομένα SSP. |
| **Ασφάλεια** | Περιγραφικό περιβάλλον εργασίας χρήστη επιλογών ασφαλείας | Ο πίνακας ελέγχου "Επιλογές ασφαλείας" στο Windows XP SP3 περιέχει τώρα περισσότερο περιγραφικό κείμενο που εξηγεί τις ρυθμίσεις και αποτρέπει τη λανθασμένη ρύθμιση των παραμέτρων. Στην Εικόνα 1 παρουσιάζεται ένα παράδειγμα αυτής της νέας δυνατότητας.  P:\Microsoft\WINXP_SP3\work\Roman\Finished_screenshots\PNG\EL_screenshot.png  Εικόνα 1. Επεξηγηματικό κείμενο των επιλογών ασφαλείας |
| Βελτιωμένη ασφάλεια για καταχωρήσεις πολιτικής διαχειριστή και υπηρεσίας | Στο System Center Essentials για Windows XP SP3, οι καταχωρήσεις διαχειριστή και υπηρεσίας εμφανίζονται από προεπιλογή σε κάθε νέα παρουσία την πολιτικής. Επιπλέον, δεν θα είναι δυνατή η κατάργηση αυτών των ρυθμίσεων από το περιβάλλον εργασίας χρήστη για το δικαίωμα χρήστη *Μίμηση υπολογιστή-πελάτη μετά τον έλεγχο ταυτότητας*. |
| Λειτουργική μονάδα κρυπτογράφησης της Microsoft | Υλοποιεί και υποστηρίζει τους αλγόριθμους κλειδώματος SHA2 (SHA256, SHA384 και SHA512) στην επικύρωση του πιστοποιητικού X.509. Αυτό έχει προστεθεί στη λειτουργική μονάδα κρυπτογράφησης rsaenh.dll.  Οι λειτουργικές μονάδες Rsaenh.dll/Dssenh.dll/Fips.sys του XP SP2 έχουν πιστοποιηθεί σύμφωνα με τις προδιαγραφές FIPS 140-1. Το πρότυπο Federal Information Processing Standard (FIPS) 140-1 έχει αντικατασταθεί από το FIPS 140-2 και αυτές οι λειτουργικές μονάδες έχουν επικυρωθεί και πιστοποιηθεί σύμφωνα με αυτό το πρότυπο. Για περισσότερες πληροφορίες, ανατρέξτε στην τοποθεσία [Λειτουργική μονάδα κρυπτογράφησης λειτουργία πυρήνα της Microsoft](https://www.microsoft.com/technet/archive/security/topics/issues/fipsdrsp.mspx?mfr=true). |
| **Εγκατάσταση** | Ενεργοποίηση προϊόντος των Windows | Όπως και στο Windows Server 2003 SP2 και τα Windows Vista, οι χρήστες μπορούν πλέον να ολοκληρώσουν την εγκατάσταση του λειτουργικού συστήματος χωρίς την καταχώρηση ενός αριθμού-κλειδιού προϊόντος κατά τη διάρκεια μιας πλήρους, ολοκληρωμένης εγκατάστασης του Windows XP SP3. Το λειτουργικό σύστημα θα ζητήσει από το χρήστη να καταχωρήσει τον αριθμό-κλειδί προϊόντος αργότερα, στα πλαίσια της επικύρωσης Genuine Advantage.  Όπως και με τα προηγούμενα service pack, δεν ζητείται ή απαιτείται αριθμός-κλειδί προϊόντος κατά την εγκατάσταση του Windows XP SP3 με χρήση του πακέτου ενημέρωσης που διατίθεται μέσω του Microsoft Update.  **Σημείωση** Οι αλλαγές στην ενεργοποίηση προϊόντος Windows στο Windows XP SP3 δεν σχετίζονται με την υπηρεσία διαχείρισης κλειδιών Windows Vista (KMS). Αυτή η ενημέρωση επηρεάζει μόνο τις νέες εγκαταστάσεις λειτουργικού συστήματος από ενσωματωμένο μέσο προέλευσης. Αυτή η ενημέρωση αφορά μόνο την εγκατάσταση μέσων και δεν αλλάζει τον τρόπο ενεργοποίησης των Windows XP. |

# Ανάπτυξη του Windows XP SP3

Το Windows XP SP3 θα είναι διαθέσιμο μέσω του Windows Update και του [Κέντρου λήψης αρχείων της Microsoft](http://www.microsoft.com/downloads). Το service pack θα είναι επίσης διαθέσιμο σε κατόχους ομαδικής άδειας χρήσης και συνδρομητές στο TechNet και στο MSDN®. Στο Windows Update, το μέγεθος λήψης ποικίλει, συνήθως 70 megabyte (MB), ανάλογα με τη ρύθμιση των παραμέτρων του υπολογιστή. Στο Κέντρο λήψης αρχείων, το μέγεθος λήψης είναι περίπου 580 MB.

Σε γενικές γραμμές, η ανάπτυξη του Windows XP SP3 γίνεται με τον ίδιο τρόπο όπως και η ανάπτυξη του SP1 και του SP2 για Windows XP:

* Το SP3 λειτουργεί αθροιστικά, συνεπώς μπορείτε να εγκαταστήσετε το SP3 χωρίς να καταργήσετε την εγκατάσταση των Windows XP SP1 ή SP2.
* Το Windows XP SP3 υποστηρίζει τις ίδιες γλώσσες με την αρχική έκδοση του Windows XP.
* Μπορείτε να εκτελέσετε το πακέτο ενημέρωσης SP3 σε οποιαδήποτε έκδοση Windows XP SP1 ή SP2. Για παράδειγμα, μπορείτε να εκτελέσετε το πακέτο ενημέρωσης SP3 σε έναν υπολογιστή που εκτελεί Windows XP Media Center Edition με SP1. Εξαίρεση αποτελούν οι εκδόσεις Embedded για XP.
* Τα εργαλεία και η καθοδήγηση για τους διαχειριστές συστήματος δεν παρουσιάζουν σημαντικές διαφορές σε σχέση με το Windows XP SP2. Για αναλυτικές πληροφορίες, επισκεφτείτε τις τοποθεσίες [Ανάπτυξη του Windows XP Professional](http://technet.microsoft.com/en-us/windowsxp/bb264764.aspx) και [Πληροφορίες ανάπτυξης για το Windows XP Service Pack 2](http://technet.microsoft.com/en-us/windowsxp/bb264765.aspx) στο Microsoft TechNet.
* Μπορείτε να αναπτύξετε το SP3 χρησιμοποιώντας τον Microsoft Systems Management Server 2003, τον Microsoft System Center Configuration Manager 2007 ή λύσεις τρίτων κατασκευαστών. Η διαδικασία δεν διαφοροποιείται σημαντικά.

Το Windows XP SP3 προορίζεται αποκλειστικά για εκδόσεις x86 των Windows XP. Για τις εκδόσεις x64 των Windows X χρησιμοποιείται το Windows Server 2003 SP2. Για περισσότερες πληροφορίες, μεταβείτε στην τοποθεσία [Windows Server 2003 Service Pack 2](http://technet.microsoft.com/en-us/windowsserver/bb229701.aspx).

# Σύνοψη

Το Windows XP SP3 συνδυάζει όλες τις προηγούμενες ενημερώσεις απόδοσης, ασφαλείας και σταθερότητας. Επιπλέον, παρέχει ένα περιορισμένο αριθμό νέων βελτιωμένων δυνατοτήτων, αν και δεν αλλάζει ουσιαστικά την εμπειρία χρήσης των Windows XP και δεν προσθέτει δυνατότητες από νεότερες εκδόσεις των Windows στα Windows XP. Στόχος τους Windows XP SP3 είναι να:

* Παράσχει μια νέα γραμμή βάσης στους πελάτες που εξακολουθούν να αναπτύσσουν Windows XP, ώστε να τους βοηθήσει να αποφύγουν την εφαρμογή μεμονωμένων ενημερώσεων.
* Αναπληρώσει τις ενημερώσεις που ενδέχεται να έχουν παραλείψει οι χρήστες απορρίπτοντας μεμονωμένες ενημερώσεις κατά τη χρήση των Αυτόματων ενημερώσεων και να παράσχει ενημερώσεις που δεν είναι διαθέσιμες μέσω του Windows Update.

Τα Windows Vista παρέχουν τις πιο προηγμένες δυνατότητες ασφάλειας και διαχείρισης, ωστόσο το Windows XP SP3 παρέχει στους υπολογιστές στους οποίους δεν είναι δυνατή η αναβάθμιση σε Windows Vista αυτή τη στιγμή, όλες τις διαθέσιμες ενημερώσεις και τους επιτρέπει να αξιοποιήσουν ορισμένες από τις νέες δυνατότητες του Windows Server 2008, όπως η Προστασία δικτυακής πρόσβασης (NAP).

Για περισσότερες πληροφορίες σχετικά με το Windows XP SP3, μεταβείτε στην τοποθεσία [Windows XP Service Packs](http://technet.microsoft.com/en-us/windowsxp/bb410118.aspx).